
(Proċedura leġiżlattiva speċjali – konsultazzjoni)
Il-Parlament Ewropew,
–	wara li kkunsidra l-proposta tal-Kummissjoni lill-Kunsill (COM(2024)0316),
–	wara li kkunsidra l-Artikolu 77(3) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C10‑0112/2024),
–	wara li kkunsidra l-Artikolu 84 tar-Regoli ta’ Proċedura tiegħu,
–	wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A10-0041/2025),
1.	Japprova l-proposta tal-Kummissjoni kif emendata;
2.	Jistieden lill-Kummissjoni biex timmodifika l-proposta tagħha konsegwentement, skont l-Artikolu 293(2) tat-Trattat dwar il-Funzjonament tal-Unjoni Ewropea;
3.	Jistieden lill-Kunsill jinfurmah jekk ikollu l-ħsieb li jitbiegħed mit-test approvat mill-Parlament;
4.	Jitlob lill-Kunsill biex jerġa’ jikkonsultah jekk ikollu l-ħsieb li jemenda l-proposta tal-Kummissjoni b’mod sustanzjali;
5.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill, lill-Kummissjoni u lill-parlamenti nazzjonali.
Emenda		1
Proposta għal regolament
Premessa 19
	

	Test propost mill-Kummissjoni
	Emenda

	(19)	Dan ir-Regolament ma jipprevedix bażi legali għall-istabbiliment jew iż-żamma ta’ bażijiet ta’ data fil-livell nazzjonali għall-ħżin ta’ data bijometrika fl-Istati Membri, li hija kwistjoni ta’ liġi nazzjonali li trid tikkonforma mal-liġi tal-Unjoni dwar il-protezzjoni tad-data, fosthom ir-rekwiżiti dwar in-neċessità u l-proporzjonalità. Barra minn hekk, dan ir-Regolament ma jipprevedix bażi ġuridika għall-istabbiliment jew iż-żamma ta’ bażi ta’ data ċentralizzata fil-livell tal-Unjoni.
	(19)	Dan ir-Regolament ma jipprevedix bażi ġuridika għall-istabbiliment jew iż-żamma ta’ bażijiet ta’ data fil-livell nazzjonali għall-ħżin ta’ data bijometrika fl-Istati Membri. Barra minn hekk, dan ir-Regolament ma jipprevedix bażi ġuridika għall-istabbiliment jew iż-żamma ta’ bażi ta’ data ċentralizzata fil-livell tal-Unjoni. Kif fakkar il-Kontrollur Ewropew għall-Protezzjoni tad-Data fl-opinjoni 21/2024 tiegħu, l-istabbiliment jew iż-żamma ta’ bażijiet ta’ data fil-livell nazzjonali għall-ħżin ta’ data bijometrika fl-Istati Membri, jew analogament, l-istabbiliment jew iż-żamma ta’ bażi ta’ data ċentralizzata fil-livell tal-Unjoni, flimkien mal-użu potenzjali ta’ tali data għal finijiet oħra, ikollhom jgħaddu minn test rigoruż ta’ neċessità u proporzjonalità fl-ambitu tal-Karta, kif interpretat il-ġurisprudenza rilevanti tal-Qorti tal-Ġustizzja.



Emenda		2
Proposta għal regolament
Premessa 20
	

	Test propost mill-Kummissjoni
	Emenda

	(20)	L-identifikaturi bijometriċi jenħtieġ li jinġabru u jinħażnu fil-medium ta’ memorja tal-identità u fid-dokumenti ta’ residenza għall-finijiet ta’ verifika tal-awtentiċità tad-dokument u tal-identità tad-detentur. Minħabba l-firma elettronika fuq il-medium ta’ memorja tal-karti tal-identità, l-identifikazzjoni tad-detentur permezz tal-medium ta’ memorja, li fiha l-istess data bijografika bħal dik stampata fuq id-dokument, hija aktar affidabbli minn verifika viżiva tad-dokument. Għalhekk, iċ-ċittadini tal-Unjoni jenħtieġ li jitħallew jużaw id-data maħżuna fil-medium ta’ memorja tal-karta tal-identità tagħhom biex jidentifikaw ruħhom ma’ entitajiet privati. Madankollu, il-verifika tal-marki tas-swaba’ maħżuna fil-medium ta’ memorja jenħtieġ li ssir minn persunal debitament awtorizzat biss u meta jkun hemm obbligu legali li d-dokument jiġi ppreżentat biss.
	(20)	Jenħtieġ li l-aċċess għall-immaġnijiet tal-wiċċ li jinħażnu fil-medium ta’ memorja tal-identità u fid-dokumenti ta’ residenza jsir biss mill-persunal debitament awtorizzat tal-awtoritajiet nazzjonali kompetenti għall-finijiet ta’ verifika tal-awtentiċità tad-dokument u tal-identità tad-detentur. Tali aċċess jenħtieġ li jirrispetta l-leġiżlazzjoni tal-Unjoni dwar il-protezzjoni tad-data. L-immaġnijiet tal-wiċċ jenħtieġ li ma jinżammux għal aktar żmien milli jkun neċessarju għal dawk il-finijiet, jenħtieġ li jitħassru malli jintlaħqu dawk il-finijiet u jenħtieġ li ma jiġux ittrasferiti lil pajjiżi terzi jew lil organizzazzjonijiet internazzjonali sakemm ma jkunx permess mil-leġiżlazzjoni tal-Unjoni dwar il-protezzjoni tad-data. Dawk is-salvagwardji huma maħsuba biex jiżguraw protezzjoni xierqa tal-immaġni tal-wiċċ filwaqt li ma jipprojbux l-użu tagħha.



Emenda		3
Proposta għal regolament
Premessa 20a (ġdida)
	

	Test propost mill-Kummissjoni
	Emenda

	
	(20a)	Il-verifika tal-marki tas-swaba’ maħżuna fil-medium ta’ memorja jenħtieġ li ssir biss minn persunal debitament awtorizzat tal-awtoritajiet nazzjonali kompetenti u tal-aġenziji tal-Unjoni u biss meta jkun meħtieġ mid-dritt tal-Unjoni u minn dak nazzjonali li d-dokument jiġi ppreżentat.



Emenda		4
Proposta għal regolament
Premessa 23
	

	Test propost mill-Kummissjoni
	Emenda

	(23)	Jenħtieġ li l-Istati Membri jkunu jistgħu jiddeċiedu jekk jinkludux il-ġeneru ta’ persuna fuq dokument kopert minn dan ir-Regolament. Meta Stat Membru jinkludi l-ġeneru ta’ persuna fuq tali dokument, jenħtieġ li jintużaw l-ispeċifikazzjonijiet tad-Dokument 9303 tal-ICAO “F”, “M” jew “X”, jew l-inizjali unika korrispondenti użata fil-lingwa jew lingwi ta’ dak l-Istat Membru, kif ikun xieraq.
	(23)	Mingħajr preġudizzju għall-ġurisprudenza tal-Qorti tal-Ġustizzja1a, jenħtieġ li l-Istati Membri jkunu jistgħu jiddeċiedu jekk jinkludux il-ġeneru ta’ persuna fuq dokument kopert minn dan ir-Regolament. Meta Stat Membru jinkludi l-ġeneru ta’ persuna fuq tali dokument, jenħtieġ li jintużaw l-ispeċifikazzjonijiet tad-Dokument 9303 tal-ICAO “F”, “M” jew “X”, jew l-inizjali unika korrispondenti użata fil-lingwa jew lingwi ta’ dak l-Istat Membru, kif ikun xieraq.

	
	_________________

	
	1a Is-sentenza tal-Qorti tal-Ġustizzja tal-4 ta’ Ottubru 2024, Mirin, C-4/23, ECLI:EU:C:2024:845.



Emenda		5
Proposta għal regolament
Premessa 26
	

	Test propost mill-Kummissjoni
	Emenda

	(26)	Meta l-Istati Membri jiltaqgħu diffikultajiet biex jiġbru l-identifikaturi bijometriċi, jenħtieġ li jiżguraw li jkun hemm stabbiliti proċeduri xierqa li jirrispettaw id-dinjità tal-persuna kkonċernata. Għalhekk, jenħtieġ li jitqiesu kunsiderazzjonijiet speċifiċi relatati mal-ġeneru u mal-ħtiġijiet speċifiċi tat-tfal u tal-persuni vulnerabbli.
	(26)	Meta l-Istati Membri jiltaqgħu ma’ diffikultajiet biex jiġbru l-identifikaturi bijometriċi, jenħtieġ li jiżguraw li jkun hemm stabbiliti proċeduri xierqa li jirrispettaw id-dinjità tal-persuna kkonċernata. Għalhekk, jenħtieġ li jitqiesu kunsiderazzjonijiet speċifiċi relatati mal-ġeneru u mal-ħtiġijiet speċifiċi tat-tfal u tal-persuni vulnerabbli. Il-persunal kwalifikat jenħtieġ li jirċievi taħriġ dwar l-aħjar prattiki għall-ġbir tal-identifikaturi bijometriċi mit-tfal u mill-persuni vulnerabbli, filwaqt li tiġi żgurata s-sensittività għall-ħtiġijiet speċifiċi għall-ġeneru u għall-età filwaqt li jirrispetta d-dinjità tal-individwi kollha.



Emenda		6
Proposta għal regolament
Premessa 32
	

	Test propost mill-Kummissjoni
	Emenda

	(32)	Jenħtieġ li l-Istati Membri jiskambjaw ma’ xulxin tali informazzjoni skont kif ikun meħtieġ rigward l-aċċess, l-awtentikazzjoni u l-verifika tal-informazzjoni li tinsab fil-medium ta’ memorja sigur. Il-formati użati għall-medium ta’ memorja sigur jenħtieġ li jkunu interoperabbli, inkluż fir-rigward ta’ punti awtomatizzati tal-qsim tal-fruntiera.
	(32)	Jenħtieġ li l-Istati Membri jiskambjaw ma’ xulxin tali informazzjoni skont kif ikun meħtieġ rigward l-aċċess, l-awtentikazzjoni u l-verifika tal-informazzjoni li tinsab fil-medium ta’ memorja sigur. Il-formati użati għall-medium ta’ memorja sigur jenħtieġ li jkunu interoperabbli, inkluż fir-rigward ta’ punti awtomatizzati tal-qsim tal-fruntiera. Jenħtieġ li l-Kummissjoni tippromwovi l-kooperazzjoni bejn l-Istati Membri bil-għan li tali objettivi jingħataw appoġġ.



Emenda		7
Proposta għal regolament
Premessa 43
	

	Test propost mill-Kummissjoni
	Emenda

	(43)	F’konformità mal-Ftehim Interistituzzjonali tat-13 ta’ April 2016 dwar ir-Regolamentazzjoni Aħjar30, jenħtieġ li, sitt snin wara d-data ta’ applikazzjoni ta’ dan ir-Regolament, il-Kummissjoni tagħmel evalwazzjoni ta’ dan ir-Regolament, fosthom abbażi tal-informazzjoni li tinġabar permezz ta’ arranġamenti ta’ monitoraġġ speċifiċi, sabiex tivvaluta l-effetti reali ta’ dan ir-Regolament u l-ħtieġa li tittieħed kwalunkwe azzjoni ulterjuri. Għall-fini tal-monitoraġġ, l-Istati Membri jenħtieġ li jiġbru statistika dwar l-għadd ta’ karti tal-identità u dokumenti ta’ residenza li joħorġu.
	(43)	Jenħtieġ li l-Kummissjoni tirrapporta dwar l-implimentazzjoni ta’ dan ir-Regolament sentejn u ħdax-il sena wara d-data li fiha jidħol fis-seħħ, inkluż dwar l-idoneità tal-livell ta’ sigurtà, filwaqt li tqis l-impatt tiegħu fuq id-drittijiet fundamentali u l-prinċipji tal-protezzjoni tad-data. F’konformità mal-Ftehim Interistituzzjonali tat-13 ta’ April 2016 dwar ir-Regolamentazzjoni Aħjar30, jenħtieġ li, sitt snin wara d-data li fiha jidħol fis-seħħ dan ir-Regolament, u kull sitt snin wara, il-Kummissjoni tagħmel evalwazzjoni ta’ dan ir-Regolament, fosthom abbażi tal-informazzjoni li tinġabar permezz ta’ arranġamenti ta’ monitoraġġ speċifiċi, sabiex tivvaluta l-effetti reali ta’ dan ir-Regolament u l-ħtieġa li tittieħed kwalunkwe azzjoni ulterjuri. Għall-fini tal-monitoraġġ, l-Istati Membri jenħtieġ li jiġbru statistika dwar l-għadd ta’ karti tal-identità u dokumenti ta’ residenza li joħorġu.

	_________________
	_________________

	30 ĠU L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.
	30 ĠU L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.



Emenda		8
Proposta għal regolament
Artikolu 3 – paragrafu 2 – subparagrafu 2
	

	Test propost mill-Kummissjoni
	Emenda

	B’deroga mill-ewwel subparagrafu, in-numru tad-dokument jista’ jiddaħħal fiż-żona I u l-indikazzjoni tal-ġeneru ta’ persuna għandha tkun fakultattiva.
	B’deroga mill-ewwel subparagrafu, in-numru tad-dokument jista’ jiddaħħal fiż-żona I u l-indikazzjoni tal-ġeneru ta’ persuna għandha tkun fakultattiva. Meta Stat Membru jinkludi l-ġeneru ta’ persuna fuq dokument kopert minn dan id-dokument, għandhom jintużaw l-ispeċifikazzjonijiet tad-Dokument 9303 tal-ICAO “F”, “M” jew “X”, jew l-inizjali unika korrispondenti użata bil-lingwa jew lingwi uffiċjali ta’ dak l-Istat Membru, kif ikun xieraq.



Emenda		9
Proposta għal regolament
Artikolu 3 – paragrafu 5
	

	Test propost mill-Kummissjoni
	Emenda

	5.	Il-karti tal-identità għandhom jinkludu medium ta’ memorja sigur ħafna li għandu jkun fih data bijometrika li tikkonsisti esklużivament f’immaġni tal-wiċċ tad-detentur tal-karta u żewġ marki tas-swaba’ f’formati diġitali interoperabbli. Fir-rigward tal-ġbir tal-identifikaturi bijometriċi, l-Istati Membri għandhom japplikaw l-ispeċifikazzjonijiet tekniċi kif stabbiliti mid-Deċiżjoni ta’ Implimentazzjoni tal-Kummissjoni C(2018)776733 kif emendata bid-Deċiżjoni ta’ Implimentazzjoni tal-Kummissjoni C(2021) 372634.
	5.	Il-karti tal-identità għandhom jinkludu medium ta’ memorja sigur ħafna li għandu jkun fih data bijometrika li tikkonsisti esklużivament f’immaġni tal-wiċċ tad-detentur tal-karta u żewġ marki tas-swaba’ f’formati diġitali interoperabbli. Fir-rigward tal-ġbir ta’ żewġ tipi ta’ identifikaturi bijometriċi, l-Istati Membri għandhom japplikaw l-ispeċifikazzjonijiet tekniċi kif stabbiliti mid-Deċiżjoni ta’ Implimentazzjoni tal-Kummissjoni C(2018) 776733 kif emendata bid-Deċiżjoni ta’ Implimentazzjoni tal-Kummissjoni C(2021) 372634.

	_________________
	_________________

	33 Id-Deċiżjoni ta’ Implimentazzjoni tal-Kummissjoni C(2018)7767 tat-30 ta’ Novembru 2018 li tistabbilixxi l-ispeċifikazzjonijiet tekniċi tal-format uniformi għal permessi ta’ residenza għal ċittadini ta’ pajjiż terz u li tħassar id-Deċiżjoni C(2002)3069.
	33 Id-Deċiżjoni ta’ Implimentazzjoni tal-Kummissjoni C(2018) 7767 tat-30 ta’ Novembru 2018 li tistabbilixxi l-ispeċifikazzjonijiet tekniċi tal-format uniformi għal permessi ta’ residenza għal ċittadini ta’ pajjiż terz u li tħassar id-Deċiżjoni C(2002) 3069.

	34 Id-Deċiżjoni ta’ Implimentazzjoni tal-Kummissjoni C (2021) 3726 tal-4 ta’ Ġunju 2021 li temenda l-Anness III tad-Deċiżjoni ta’ Implimentazzjoni C (2018) 7767 fir-rigward tal-lista ta’ referenzi normattivi.
	34 Id-Deċiżjoni ta’ Implimentazzjoni tal-Kummissjoni C(2021) 3726 tal-4 ta’ Ġunju 2021 li temenda l-Anness III tad-Deċiżjoni ta’ Implimentazzjoni C(2018) 7767 fir-rigward tal-lista ta’ referenzi normattivi.



Emenda		10
Proposta għal regolament
Artikolu 10 – paragrafu 3
	

	Test propost mill-Kummissjoni
	Emenda

	3.	Barra meta jkun obbligatorju għall-fini ta’ pproċessar f’konformità mad-dritt tal-Unjoni u dak nazzjonali, l-identifikaturi bijometriċi li jinħażnu għall-fini tal-personalizzazzjoni tal-karti tal-identità jew tad-dokumenti ta’ residenza għandhom jinżammu b’mod sigur ħafna u biss sad-data meta jinġabar id-dokument u fi kwalunkwe każ mhux aktar tard minn 90 jum mid-data tal-ħruġ ta’ dak id-dokument. Wara dan il-perjodu, dawn l-identifikaturi bijometriċi għandhom jitħassru jew jinqerdu minnufih.
	3.	L-identifikaturi bijometriċi li jinħażnu għall-fini tal-personalizzazzjoni tal-karti tal-identità jew tad-dokumenti ta’ residenza għandhom jinżammu b’mod sigur ħafna u biss sad-data meta jinġabar id-dokument u fi kwalunkwe każ mhux aktar tard minn 90 jum mid-data tal-ħruġ ta’ dak id-dokument. Wara dan il-perjodu, dawk l-identifikaturi bijometriċi għandhom jitħassru jew jinqerdu minnufih. L-ipproċessar ta’ dik id-data għal finijiet oħra għandu jkun suġġett għal limitazzjonijiet u kundizzjonijiet previsti mil-leġiżlazzjoni nazzjonali u tal-Unjoni dwar il-protezzjoni tad-data.



Emenda		11
Proposta għal regolament
Artikolu 11 – paragrafu 4
	

	Test propost mill-Kummissjoni
	Emenda

	4.	Il-kooperazzjoni mal-fornituri tas-servizzi esterni ma għandha teskludi l-ebda responsabbiltà min-naħa ta’ Stat Membru li tista’ tirriżulta skont id-dritt tal-Unjoni jew dak nazzjonali dwar ksur ta’ obbligi fir-rigward tad-data personali.
	4.	Il-kooperazzjoni mal-fornituri tas-servizzi esterni ma għandha teskludi l-ebda responsabbiltà min-naħa ta’ Stat Membru li tista’ tirriżulta skont id-dritt tal-Unjoni jew dak nazzjonali dwar ksur ta’ obbligi fir-rigward tad-data personali. L-Istati Membri għandhom jiżguraw li l-fornituri esterni kollha jirrispettaw l-leġiżlazzjoni tal-Unjoni u dik nazzjonali dwar il-protezzjoni tad-data, u għandhom jiġu adottati miżuri xierqa li jimpedixxu kwalunkwe aċċess mhux awtorizzat jew użu ħażin tad-data personali matul il-proċessi esternalizzati.



Emenda		12
Proposta għal regolament
Artikolu 11 – paragrafu 6 – subparagrafu 1 – parti introduttorja
	

	Test propost mill-Kummissjoni
	Emenda

	Id-data li tinħażen fil-medium ta’ memorja tal-karti tal-identità u d-dokumenti ta’ residenza għandha tintuża biss f’konformità mad-dritt tal-Unjoni u dak nazzjonali għall-finijiet tal-verifikazzjoni:
	L-aċċess għall-immaġni tal-wiċċ tad-detentur li tinħażen fil-medium ta’ memorja tal-karti tal-identità u d-dokumenti ta’ residenza għandu jsir biss minn persunal debitament awtorizzat tal-awtoritajiet nazzjonali kompetenti, tal-aġenziji tal-Unjoni u ta’ entitajiet privati u f’konformità mal-leġiżlazzjoni tal-Unjoni dwar il-protezzjoni tad-data għall-finijiet tal-verifika:



Emenda		13
Proposta għal regolament
Artikolu 11 – paragrafu 6 – subparagrafu 1a (ġdid)
	

	Test propost mill-Kummissjoni
	Emenda

	
	L-aċċess għall-immaġni tal-wiċċ minn entitajiet privati għandu jirrikjedi wkoll il-kunsens tad-detentur, sakemm l-aċċess, indipendentement mill-kunsens, ma jkunx strettament meħtieġ għall-finijiet stabbiliti fl-ewwel subparagrafu u previst mid-dritt tal-Unjoni jew minn dak nazzjonali f’konformità mal-leġiżlazzjoni tal-Unjoni dwar il-protezzjoni tad-data.



Emenda		14
Proposta għal regolament
Artikolu 11 – paragrafu 6 – subparagrafu 2
	

	Test propost mill-Kummissjoni
	Emenda

	Iż-żewġ marki tas-swaba’ li jinħażnu fil-medium ta’ memorja għandhom jiġu aċċessati biss minn persunal awtorizzat kif xieraq tal-awtoritajiet nazzjonali kompetenti u tal-aġenziji tal-Unjoni.
	L-aċċess għaż-żewġ marki tas-swaba’ tad-detentur li jinħażnu fil-medium ta’ memorja għandu jsir biss minn persunal awtorizzat kif xieraq tal-awtoritajiet nazzjonali kompetenti u tal-aġenziji tal-Unjoni, għall-finijiet stabbiliti fl-ewwel subparagrafu f’konformità mal-leġiżlazzjoni tal-Unjoni u ma’ dik nazzjonali dwar il-protezzjoni tad-data.



Emenda		15
Proposta għal regolament
Artikolu 13 – titolu
	

	Test propost mill-Kummissjoni
	Emenda

	Evalwazzjoni
	Rapportar u evalwazzjoni



Emenda		16
Proposta għal regolament
Artikolu 13 – paragrafu -1 (ġdid)
	

	Test propost mill-Kummissjoni
	Emenda

	
	-1.	Sa [sentejn wara d-data li fiha jidħol fis-seħħ dan ir-Regolament] u sa [11-il sena wara d-data li fiha jidħol fis-seħħ dan ir-Regolament] il-Kummissjoni għandha tirrapporta lill-Parlament Ewropew, lill-Kunsill u lill-Kumitat Ekonomiku u Soċjali Ewropew dwar l-implimentazzjoni ta’ dan ir-Regolament, b’mod partikolari dwar il-protezzjoni tad-drittijiet fundamentali u tad-data personali.



Emenda		17
Proposta għal regolament
Artikolu 13 – paragrafu 1 – parti introduttorja
	

	Test propost mill-Kummissjoni
	Emenda

	1.	Mhux aktar tard minn [sitt snin wara li dan ir-Regolament jidħol fis-seħħ], il-Kummissjoni għandha tagħmel evalwazzjoni ta’ dan ir-Regolament u tippreżenta rapport dwar is-sejbiet prinċipali lill-Parlament Ewropew, lill-Kunsill u lill-Kumitat Ekonomiku u Soċjali Ewropew. B’mod partikolari, ir-rapport għandu jiffoka fuq:
	1.	Mhux aktar tard minn [sitt snin wara li dan ir-Regolament jidħol fis-seħħ], u kull sitt snin wara, il-Kummissjoni għandha tagħmel evalwazzjoni ta’ dan ir-Regolament u tippreżenta rapport dwar is-sejbiet prinċipali lill-Parlament Ewropew, lill-Kunsill u lill-Kumitat Ekonomiku u Soċjali Ewropew. B’mod partikolari, ir-rapport għandu jiffoka fuq:



Emenda		18
Proposta għal regolament
Artikolu 13 – paragrafu 1 – punt da (ġdid)
	

	Test propost mill-Kummissjoni
	Emenda

	
	(da)	il-ħtieġa li jiġu introdotti karatteristiċi ta’ sigurtà komuni ta’ dokumenti ta’ identifikazzjoni użati fuq bażi provviżorja fid-dawl tar-rikonoxximent aħjar tagħhom;



Emenda		19
Proposta għal regolament
Artikolu 13 – paragrafu 1 – punt db (ġdid)
	

	Test propost mill-Kummissjoni
	Emenda

	
	(db)	il-ħtieġa li jiġu armonizzati aktar il-karatteristiċi ta’ sigurtà tad-dokumenti ta’ residenza.

